Idar Lind

Idar Lind (født 23. september 1954) er en norsk forfatter og dramatiker. Han har skrevet romaner, skuespill, filmmanus, sangtekster og sakprosa.
Lind vokste opp på Otterøya ved Namsos. Han er cand. mag. med fagene kjemi, biologi og drama/film/teater.  Han var medlem av visegruppa JeremiA/S Bakfot i 1976–1980. Han var ansatt som organisasjonssekretær i Norsk Vise- og Lyrikkforum i perioden 1980–1981 og redaktør for medlemsbladet til Den norske Forfatterforening 1988–1991. Lind var medlem av styret i Den norske Forfatterforening 1994–2000, Tekstforfatterfondet 2002–2004, Norsk forening for komponister og tekstforfattere (NOPA) 2007-2009 og varamedlem i styret for Kopinor 2008-2011. Fra 1995 til 2007 drev han nettstedet Litteraturnettet.
Lind debuterte som romanforfatter i 1983, som dramatiker i 1990. Linds skuespill er oppført bl.a. på Trøndelag Teater og Det norske teatret, samt filmatisert for fjernsyn av NRK. Han har skrevet visetekster og sangtekster for blant annet D.D.E. og teater.
Som krimforfatter har Lind både brukt eget navn og pseudonymene António Steen og Telma B.S. Hansen. Overkonstabel Telma B.S. Hansen og nattportier Steen opptrer både som hovedpersoner i bøkene og fortellere av egne og hverandres historier. Bøkene refererer ofte til et felles univers rundt Trondheim politikammer som Lind deler med forfatterne Fredrik Skagen, Kim Småge og Anne Birkefeldt Ragde. Linds krimromaner er også trondhjemsk kulturhistorie for perioden 1980–2000.
I studietiden var Lind aktiv i Studentersamfundet i Trondhjem, blant annet i Studentersamfundets Interne Teater (SIT) (1977–1989) og som redaktør for studentavisa Under Dusken (1976–1977). I sin tid i SIT var Lind blant annet med på å skrive UKErevyen syv ganger, noe han er alene om. Herfra er også tekstene til det som senere skulle bli D.D.E.-låtene «Det umulige e mulig» og «By'n æ bor i» hentet.


== Skuespill ==
En mann må gjørra de'n må – Trøndelag teater (1990) (Sammen med Lasse Kolsrud og Petter Wiik)
Gjengen eller ingen – Forebyggendegruppa (1991)
Fars lille pike – Teaterkompagniet (1993) (Sammen med Hege Eugenie Tokle og Elin Hassel Iversen)
Ska du bygg en by – Namsos bys 150-årsjubileum (1995)
Håkon og Kark (Korsvikaspillet) – Foreningen Korsvikaspillet (1995, 1997, seinere framført med ett eller to års mellomrom)
Sangen fra Utvær – Kystkulturdagene i Lysøysund (1995)
Skottet i Buvika – musikal med musikk av Knut Anders Vestad (2008, 2013)


== Fjernsynsfilm ==
En mann må gjørra de'n må – (1996) (Sammen med Lasse Kolsrud og Petter Wiik)


== Bibliografi ==
Bakfot bok – Visehefte (1980)
Stengte dører – Roman (1983)
Hotell Tordenskjold – Kriminalroman (1985) (1. pris i Aschehougs konkurranse om beste spenningsbok)
Vår egen lille verden – Studentersamfundet i Trondhjem 1910-85 – Sakprosa (1986) (Sammen med Gunnar Strøm)
Ormens gift – Kriminalroman (1986)
Drakeblod – Det kvite spydet – Ungdomsroman/Fantasy (1988)
13 takters blues – Kriminalroman 1989 (Rivertonprisen)
Drakeblod – Vegen til Åsgard – Ungdomsroman/Fantasy 1990)
Drakeblod – Den siste dronninga – Ungdomsroman/Fantasy (1991)
En mann må gjørra de'n må – Drama, manus 1992
De beste blandt dere – Roman 1992
Som to dråper blod – Kriminalroman (1993) (psevdonym Telma B.S. Hansen)
Usynlige spor – Kriminalroman (1994) (psevdonym Telma B.S. Hansen)
Hysj! – Kriminalroman (1996) (psevdonym Telma B.S. Hansen og Antonio Steen)
Kark – Roman (2000)
Norrøn mytologi frå A til Å – Sakprosa (2005)
Kvinnene i Rinnanbanden – Sakprosa (2011)
Vinsjan på kaia ( songar og tekstar) (2014)


== Diskografi ==
Studentersamfundets Interne Teater: Laugalaga (1977)
Studentersamfundets Interne Teater: Ræggeti (1979)
Kolibri: La elva leve! (1980)
Sverre Kjelsberg & Tage Löf: Kära Syster (1980)
Studentersamfundets Interne Teater: Gjengangere (1980)
Studentersamfundets Interne Teater: Fan-Tutte (1981)
Studentersamfundets Interne Teater: E'de'ber (1983)
Studentersamfundets Interne Teater: Narr-i-ciss (1985)
Studentersamfundets Interne Teater: De-Cha-Vi (1987)
Noble Noise: Fuglar (1988)
Konstablenes Maggaband: Grand Galla (1992)
Trøndelag Teater: En mann må gjørra de'n må (1992)
D.D.E.: Rai-Rai (1993)
Gluntan: Gluntan tvers gjennom (1994)
D.D.E.: Rai 2 (1994)
D.D.E.: Det è D.D.E. (live) (1995)
D.D.E.: Det går likar no (1996)
D.D.E.: Ohwæææh (1998)
DDR: Über Alles (1998)
D.D.E.: No e D.D.E. jul igjen (1999)
Elisabeth Andreassen: Kjærlighetsviser (2001)
Gluntan: Flaks (2002)
D.D.E.: Her bli det liv! De beste 1992–2002 (2002)
D.D.E.: No går det så det suse (2007)
D.D.E.: 15 år Live (2007)
D.D.E.: By'n vi bor i – all de fine sangan (2014)
Hver gang vi møtes: Hver gang vi møtes – Sesong 4 (2015)
Verdal Mannskor: Verdal Mannskor i 100 (2015)
Hovedøen Social Club: Salsa til folket! (2015)
Thomas Brøndbo & Nord-Trøndelag Kammerorkester: For kjærlighetens skyld Live (2018)


== Priser ==
1. pris i Aschehougs konkurranse om beste spenningsbok (1985) for Hotell Tordenskjold
Naumdøla Mållags målpris (1986)
Rivertonprisen (1989), for 13 takters blues


== Referanser ==


== Kilder ==
Presentasjon av Idar Lind i Forfatterkatalogen på Forfattersentrums nettsider


== Eksterne lenker ==
(en) Idar Lind – kategori av bilder, video eller lyd på Commons 
(en) Idar Lind på Internet Movie Database 
(no) Idar Linds heimesider
(no) Spelhandboka.no – Interaktivt hjelpemiddel for den som planlegger en teaterproduksjon. Ved Idar Lind, Berit Vordal og Egil Johansen
(no) Rinnanbanden
(no) Facebook